**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος .**

Τηλ.: **6978520351,** fax: **2674022211,** web site: [**www.eakp.gr**](http://www.eakp.gr)**,** email: **info@eakp.gr**

 **Αθήνα 13 Μαρτίου 2019**

**ΑΝΑΚΟΙΝΩΣΗ – ΔΕΛΤΙΟ ΤΥΠΟΥ**

**ΓΙΑ ΤΗΝ ΠΕΡΙΟΔΕΙΑ ΤΗΣ Ε.Α.Κ.Π. ΣΕ ΠΥΡΟΣΒΕΣΤΙΚΈΣ ΥΠΗΡΕΣΙΕΣ ΚΑΙ ΠΥΡΟΣΒΕΣΤΙΚΑ ΚΛΙΜΑΚΙΑ ΤΟΥ ΝΟΜΟΥ ΧΑΝΙΩΝ**

Την **Παρασκευή 15** και **Σάββατο 16 Δεκεμβρίου**, μέλη της **Ε**κτελεστικής **Γ**ραμματείας της **Ε**νωτικής **Α**γωνιστικής **Κ**ίνησης **Π**υροσβεστών θα πραγματοποιήσουν περιοδεία σε Πυροσβεστικές Υπηρεσίες του **Νομού Χανίων**.

**Η περιοδεία γίνετε με σκοπό την ενημέρωση των υπαλλήλων για τις εξελίξεις πάνω στα προβλήματα που:**

* **Α**ντιμετωπίζουν σε σχέση με τις εργασιακές συνθήκες που συνεχώς χειροτερεύουν, όπως οι συνεχόμενες παραβιάσεις στον χρόνο εργασίας, η απλήρωτη υπερεργασία, τα ελλιπή μέτρα προστασίας και τα συνεχόμενα θανατηφόρα ατυχήματα, η συρρίκνωση των μισθολογικών απολαβών, η επιβάρυνση των ασφαλιστικών – συνταξιοδοτικών δικαιωμάτων, η διατήρηση της εργασιακής ομηρίας των πενταετών και συμβασιούχων πυροσβεστών, η συστηματική αποδόμηση του συστήματος μεταθέσεων – μετακινήσεων, η έλλειψη ουσιαστικού πλαισίου εκπαίδευσης κ.λ.π.
* **Τ**αλανίζουν το Πυροσβεστικό Σώμα και την πυρασφάλεια της χώρας γενικότερα, εξαιτίας των μεγάλων ελλείψεων σε προληπτικές παρεμβάσεις, ανθρώπινο δυναμικό, μέσα και υποδομές, που κορυφώθηκαν την περσινή αντιπυρική περίοδο, δημιουργώντας έτσι, παρά τον τιτάνιο αγώνα όλων των δυνάμεων πυρόσβεσης, τα πιο τραγικά αποτελέσματα από ποτέ με τους 100 θανάτους συμπολιτών μας. Μία **αναμενόμενη** δυστυχώς εξέλιξη που είναι αποτέλεσμα της συνεχούς και συστηματικής αποσάθρωσης της πυροπροστασίας της χώρας από όλες τις κυβερνήσεις κυρίως μετά το **1998**, με στόχο: Την μείωση δαπανών. Την εμπορευματοποίηση και ιδιωτικοποίηση τομέων της πυρασφάλειας. Την παροχή υπηρεσιών πυρασφάλειας με ανταποδοτικό χαρακτήρα από τους δήμους. Σχεδιασμοί για τους οποίους η Ε.Α.Κ.Π. όλα αυτά τα χρόνια, προσπάθησε παντελώς μόνη της με όσες δυνάμεις διαθέτει, να βάλει εμπόδια στην υλοποίησή τους.

**Πρέπει να μας ανησυχήσει όχι μόνο εμάς τους πυροσβέστες, αλλά γενικότερα τον ελληνικό λαό το γεγονός ότι:** Παρά τις κυβερνητικές υποσχέσεις τον Αύγουστο του **2018** για την χρηματοδότηση με **500** εκατομμύρια συνολικά του πλέγματος της πολιτικής προστασίας. Τα κατά **παραγγελία πορίσματα με τα στοχευμένα συμπεράσματα** και τις **γενικόλογες προτάσεις** των ειδικών. Τις ποινικές διώξεις που στην ουσία θα αποτελέσουν το **συγχωροχάρτι των τεράστιων πολιτικών ευθυνών** όπως και το **2007** που ασκήθηκαν σε πιο περιορισμένο αριθμό, **η πολιτική που δημιουργεί διαχρονικά όλες αυτές τις ανείπωτες καταστροφές παραμένει ανέγγιχτη**, χωρίς να έχει ληφθεί παραμονές της νέας αντιπυρικής περιόδου κανένα ουσιαστικό μέτρο, με σοβαρό το ενδεχόμενο και ανάλογα τις επικρατούσες συνθήκες, ο νέος κύκλος καταστροφικών συνεπειών σε βάρος των δασικών οικοσυστημάτων, των λαϊκών περιουσίων και των ανθρώπινων ζωών, να εκκολάπτεται σε αρκετές περιοχές της χώρας.

 **Το επικίνδυνο μείγμα όλων των καταστροφικών παραμέτρων και συγκεκριμένα**: Η ανυπαρξία προληπτικών και διαχειριστικών παρεμβάσεων στα δασικά οικοσυστήματα. Οι μεγάλες ελλείψεις συνέπεια της υποχρηματοδότησης, σε μέσα και προσωπικό όλων των άμεσα εμπλεκόμενων υπηρεσιών ( Δασική υπηρεσία, Π.Σ., Γ.Γ.Π.Π. ) που είναι σχετικές με την πρόληψη, την καταστολή και την διάσωση. Η διατήρηση του αντιδασικού νομοθετικού πλαισίου και οι ανάλογες καιρικές συνθήκες που ευνοούν την εκδήλωση μεγάλων καταστροφικών πυρκαγιών, **είναι πάντα παρόν και έτοιμο να εκραγεί κάθε αντιπυρική περίοδο**.

**Αυτό το μείγμα είχε δημιουργηθεί και την περυσινή αντιπυρική περίοδο, όπου για τους κινδύνους που ελλοχεύει η ύπαρξη του, η Ε.Α.Κ.Π. είχε προειδοποιήσει με τεκμηριωμένα επιχειρήματα, έγκαιρα και συνεχόμενα** από το **2015** τόσο την κυβέρνηση **ΣΥ.ΡΙΖ.Α. – ΑΝ.ΕΛ.**, όπως και για τις δύο προγενέστερες καταστροφικές αντιπυρικές περιόδους **2007** και **2009** με συνεχόμενες παρεμβάσεις που διοργάνωσε το **2005**, **2006, 2007, 2008** την τότε κυβέρνηση της **Νέας Δημοκρατίας**.

**Στην βάση αυτών των υπαρκτών ζητημάτων, η Ε.Α.Κ.Π. επιδιώκει με αφορμή την περιοδεία, να αναπτυχθεί ουσιαστικός διάλογος με τους υπαλλήλους των υπηρεσιών που θα εμπεριέχει ανταλλαγή απόψεων, επισημάνσεις και προτάσεις, με στόχο τη λήψη πρωτοβουλιών για την οργάνωση και ανάπτυξη αγωνιστικών κινητοποιήσεων, προκειμένου να διεκδικήσουμε λύσεις για τα προβλήματα που απασχολούν εμάς τους ίδιους ως εργαζόμενους και γενικότερα την πυροπροστασία της χώρας.**

Στις σημερινές συνθήκες της γενικευμένης επίθεσης στα δικαιώματά μας, όπως και στα δικαιώματα όλων των εργαζομένων, είναι απαραίτητη η συμμετοχή μας σε όλες τις συλλογικές διαδικασίες, προκειμένου να πάρουμε αποφάσεις για να αντισταθούμε στα νέα αντιλαϊκά μέτρα που ετοιμάζει εναντίον μας η κυβέρνηση με όλους τους συνοδοιπόρους της ντόπιους και ξένους και να διεκδικήσουμε τα δίκαια αιτήματά μας.

Οι πυροσβέστες δεν πρέπει να δείξουν άλλη ανοχή σε συμβιβασμένες ηγεσίες του κυβερνητικού – εργοδοτικού συνδικαλισμού με όποια μορφή παρουσιάζονται, κάθε φορά που αλλάζει το πολιτικό προσωπικό της χώρας. Συνδικαλιστικές ηγεσίες που με τη παθητική στάση τους και την αποχή τους από τους αγώνες, βοηθούν τις κυβερνήσεις να επιβάλλουν τα αντεργατικά μέτρα σε βάρος μας και τους καταστροφικούς σχεδιασμούς τους στην πυροπροστασία της χώρας.

**Είναι ντροπή και αποτελεί προσβολή στην μνήμη των δεκάδων νεκρών πολιτών, εμείς που σηκώνουμε το βάρος της πυροπροστασίας της χώρας, να αρκούμαστε σε μία συγνώμη που ξεστομίζουν οι συνδικαλιστικές μας ηγεσίες, επωμιζόμενοι έμμεσα ευθύνες που δεν μας αναλογούν, αντί να οργανώνουν αγώνες μαζί με το υπόλοιπο εργατικό κίνημα για να μην ξανασυμβούν ποτέ ξανά παρόμοιες καταστροφές.**

**Καλούμε τους συναδέλφους μόνιμους, πενταετείς και συμβασιούχους, να παραβρεθούν στις υπηρεσίες που θα επισκεφθούν τα μέλη της Ε.Α.Κ.Π. κατά την διάρκεια της περιοδείας στο Νομό, να συμμετέχουν στη συζήτηση, να εκφράσουν τις απόψεις τους και να καταθέσουν προτάσεις για να οργανώσουμε καλύτερα τον αγώνα μας.**

Κατά την διάρκεια της περιοδείας θα δοθεί **συνέντευξη τύπου** την **Παρασκευή 15/3ου** και **ώρα 10.15΄** παρουσία εκπροσώπων των τοπικών μέσων ενημέρωσης, σε αίθουσα του **εργατικού κέντρου Χανιών.**

**Το πρόγραμμα της περιοδείας:**

**Παρασκευή 15 – 03 – 2019**

Π.Υ. Χανίων 08:00

Π.Υ. Κίσσαμου 11:30

Π.Υ. Βρυσών 14:00

**Σάββατο 16 – 03 – 2019**

Π.Υ. Α/Δ Σούδας 09:00

Π.Κ. Κανδάνου 13:00

Π.Κ. Καμπανού 15:30

**Για την Ε.Α.Κ.Π.**

**Η Εκτελεστική Γραμματεία**